goeden Ten derden dat de voirs katlijne vdersse
nae de doot des voirs jans wijlen de jonghe mett
woenst gereyst is inde stad van diest en aldair met
hair gebracht oft gevuert zeke haellijcke goeden de
weten onder dande een pansier Een allasten beelt
zeke houtwerck en meer ande stucken die de selve
verweerdersse behouden en aenveert hadde nae de doot
des voirs jans wijlen de jonghe hairs mans bij hen
samentlijck beseten Ten vierden dat de voirs katlijne
en lijsb diericx gesusten dair op de voirs ii rijns gul
lijft gecocht zijn alnoch livich zijn en leven ten vijfften
dat de voirs aenleggs de voirs vorwderssen met eenen
vorste hadden doen beclagen voe een zeke some van
penigen om alsoe vander voirs borchtochten ontlast
te wordden en ten lesten van datmen van ouden tijden
en gewoenten tot noch toe altijt onderhouden heeft
zoe waneer enige vrouwe psoen weduwe zijnde nae
de doot van huen man enige haeflijcke goeden aenveert
vand selven huen man bij hen samentlijck beseten
gehantplicht en gebruyct dat de selve weduwe
alle wettige sculden vand voirs huen man sculdich
is te betalene gebragen hen des totten selven ouden
costumen dese pointen en articulen voirg zoe
verre die den voirs aenleggs bijder voirs vweerderssen
ontkynt wordden pnteerden de aenlegs te bewijsen
en te thoenen zoe metten voirs lijftochtbrieve zoe
met onder costumen zoe oick met levend wairheit
den rechte genoech zijnde en metten mynsten te
gestaene sustinende de selve aenleggs wair zij
dat gethoenen cos consten en bijgebringhen dat
de voirs vweerdersse met vonisse der hen scepen
van loeven t manissen smeyers gecondampneert
soude wordden den selven aenleggs vand voirs
borchtocht tontheffen hen des gedragen totten rechte dair